ಆಟದಲ್ಲಿನ ಬಹುತೇಕ ಅಂಶಗಳನ್ನು ನಾರ್ವೆಯ ದಂತಕಥೆ/ಪುರಾಣಗಳಲ್ಲಿನ ವ್ಯಕ್ತಿಗಳ ಹೆಸರುಗಳಿಂದ ಕರೆಯಲಾಗಿದೆ. ಇದನ್ನು ಅನೇಕವೇಳೆ ಆಟ'ದ ಫಿನ್ನಿಷ್‌ ಅಭಿವರ್ಧಕ ಕಂಪೆನಿ, ರೆಮಿಡೀ ಎಂಟರ್‌ಟೇನ್‌ಮೆಂಟ್‌ ನ, ಸ್ಕಾಂಡಿನೇವಿಯಾ ಪರಂಪರೆಗೆ ಸಲ್ಲಿಸುವ ನಮನವೆಂದು ಇದನ್ನು ಭಾವಿಸಿದರೂ, ಇದು ಒಂದು ತರಹದ ತಪ್ಪುಗ್ರಹಿಕೆಯಾಗಿದೆ; ಫಿನ್‌ಲೆಂಡ್‌ಅನ್ನು ಅನೇಕ ವೇಳೆ ಇತರೆ ನಾರ್ಡಿಕ್‌ ರಾಷ್ಟ್ರಗಳೊಂದಿಗೆ ಒಡಗೂಡಿಸುವರಾದರೂ, ಫಿನ್ನಿಷ್‌ ದಂತಕಥೆ/ಪುರಾಣಗಳು ತನ್ನ ನಾರ್ಡಿಕ್‌ ಸಹವರ್ತಿಗಳಿಗಿಂತ ವಾಸ್ತವವಾಗಿ ಗಮನಾರ್ಹ ಬದಲಾವಣೆಗಳನ್ನು ಹೊಂದಿದೆ. ಅವುಗಳಿಗೆ ಇರುವ ಪ್ರತಿಮಾರೂಪಿ ಸ್ಥಾನಗಳಿಗೆ ನೀಡುವ ಗೌರವವಾಗಿ ಅವುಗಳನ್ನು ಆಟದಲ್ಲಿ ಈ ಸನ್ನಿವೇಶ ಹಾಗೂ ಸಜ್ಜಿಕೆಗಳನ್ನು ಆಟದಲ್ಲಿ ಅಳವಡಿಸಿಕೊಂಡಿರುವ ಸಾಧ್ಯತೆ ಹೆಚ್ಚಿದೆ.

ಆಟದಲ್ಲಿ ಆಗ್ಗಾಗ್ಗೆ ಪ್ರಸ್ತಾಪಿಸಲಾಗುವ ಏಸಿರ್‌ ಕಾರ್ಪೋರೇಷನ್‌, ಹಾಗೂ ವಾಲ್ಕಿರ್‌ ಮಾದಕವಸ್ತುವಿನ ಪ್ರಮುಖ ಮೂಲಗಳನ್ನು ನಾರ್ಡಿಕ್‌ ದೇವತೆಗಳ ಪ್ರಮುಖ ಮಹಾಪುರುಷ, ಏಸಿರ್‌ನ ಹೆಸರಿನಿಂದ ಕರೆಯಲಾಗಿದೆ. ಏಸಿರ್‌ ಕಾರ್ಪೋರೇಷನ್‌ನ ಮುಖ್ಯಸ್ಥೆ ನಿಕೋಲ್‌ ಹಾರ್ನೆಯ ಹೆಸರು; ರಾಗ್ನಾರಾಕ್‌ ದಂತಕಥೆಯಲ್ಲಿ ರಾಗ್ನಾರಾಕ್‌ನ ಆರಂಭವನ್ನು ಸೂಚಿಸಲು ಊದ/ಬಾರಿಸಲಾಗುತ್ತಿದ್ದ ಗ್‌ಜಾಲರ್‌ಹಾರ್ನ್‌ಅನ್ನು ನೆನಪಿಸುತ್ತದೆ. ಆಟದ ಘಟನೆಗಳಲ್ಲಿ ಸಂಭವಿಸುವ ಬೃಹತ್‌ ಹಿಮಗಾಳಿಯು ರಾಗ್ನಾರಾಕ್‌ನ ಹಿಂದೆ ಸಂಭವಿಸಿದ್ದ ಕಾಲ್ಪನಿಕ ಘೋರ ಚಳಿಗಾಲವಾದ ಫಿಮ್‌ಬುಲ್ವೆಟರ್‌ಅನ್ನು ಪ್ರತಿನಿಧಿಸುತ್ತದೆ. ವಾಲ್ಕಿರ್‌ ಮಾದಕ ದ್ರವ್ಯವು ಕಾಲ್ಪನಿಕ ಸೇನಾ ಸಾಮರ್ಥ್ಯ ವೃದ್ಧಿಕಾರಕವಾಗಿದ್ದು ತನ್ನ ಬಳಕೆದಾರರನ್ನು ಅದು ಸಾವಿನ ಭ್ರಮಾಪೂರಿತ ಮಾನಸಿಕ ಚಿತ್ರಣವನ್ನು ಹೊಂದಿದ್ದ ಅಡ್ರಿನಾಲಿನ್‌-ಪೂರಿತ ಹಂತಕರನ್ನಾಗಿ ಮಾರ್ಪಡಿಸುತ್ತಿತ್ತು. ನಾರ್ವೇಯ ದಂತಕಥೆ/ಪುರಾಣಗಳಲ್ಲಿನ ವಾಲ್ಕಿರೀಯರೆಂದರೆ 'ಆರಿಸಿ ವಧಿಸುವವರು/ಚೂಸರ್ಸ್‌ ಆಫ್‌ ಸ್ಲೇನ್‌' ಎಂಬ ಶೌರ್ಯದಿಂದ ಮರಣವನ್ನಪ್ಪಿದ್ದವರ ದೇಹವನ್ನು ಕೊಂಡೊಯ್ಯುತ್ತಿದ್ದ ಹಾಗೂ ಯುದ್ಧಭೂಮಿಯನ್ನು ನೋಡಿಕೊಳ್ಳುತ್ತಿದ್ದ ಯೋಧೆಯರಾಗಿದ್ದರು. "ಮ್ಯಾಕ್ಸ್‌‌ ಪೇನ್‌" ನಲ್ಲಿ, ವಲ್‌ಹಲ್ಲಾ ಯೋಜನೆಯು ಕೊಲ್ಲಿ ಯುದ್ಧದ ಸಮಯದಲ್ಲಿ U.S. ಸೈನಿಕರ ಹೋರಾಟದ ಸಾಮರ್ಥ್ಯವನ್ನು ವೃದ್ಧಿಸಲು ವಾಲ್ಕಿರ್‌ ಅನ್ನು ಅಭಿವೃದ್ಧಿಪಡಿಸಿದ ಸರಕಾರಿ-ಪ್ರಾಯೋಜಿತ ಗುಪ್ತ ಯೋಜನೆಯಾಗಿತ್ತು. ನಾರ್ವೆಯ ಪುರಾಣಗಳಲ್ಲಿ, ವಲ್‌ಹಲ್ಲಾ ವಾಲ್ಕಿರೀಗಳಿಂದ ಆಯ್ಕೆಗೊಂಡವರ ಸತ್ತನಂತರ ಜೀವನವಾಗಿತ್ತು; ವಲ್‌ಹಲ್ಲಾಗೆ ಹೋಗುವವರು ನಾರ್ಡಿಕ್‌ ದೇವರುಗಳ ಪರವಾಗಿ ಅವರ ಯುದ್ಧಗಳಲ್ಲಿ ಹೋರಾಡುತ್ತಿದ್ದರು. ವಲ್‌ಹಲ್ಲಾ ನೆಲೆಯಲ್ಲಿ ಗಣಕ ಜಾಲವನ್ನು ಯಗ್‌ಡ್ರಸಿಲ್‌ ಎಂದು ಹೆಸರಿಸಿದ್ದು, ನಾರ್ವೆಯ ವಿಶ್ವವಿಜ್ಞಾನದಲ್ಲಿ ಒಂಬತ್ತು ವಿಶ್ವಗಳನ್ನು ಸಂಪರ್ಕಿಸುವ ಒಂದು ಮರದ ಹೆಸರಾಗಿತ್ತು.

ಜಾಕ್‌ ಲೂಪಿನೋ'ನ ಗಾಥಿಕ್‌ ನೈಟ್‌ಕ್ಲಬ್‌ ರಾಗ್ನಾ ರಾಕ್‌ ಎಂಬುದು ಅನೇಕ ದೇವತೆಗಳ ಸಾವು ಹಾಗೂ ವಿಶ್ವದ ಮರುಹುಟ್ಟಿಗೆ ಕಾರಣವಾಗುವ ಏಸಿರ್‌ ಹಾಗೂ ದೈತ್ಯರ ನಡುವಿನ ಕಾಳಗವಾದ ನಾರ್ವೇಯ ದಂತಕಥಾ ಮಹಾಘಟನೆಯಾದ ರಾಗ್ನಾರಾಕ್‌ನ ಪದ ಚಮತ್ಕಾರವಾಗಿದೆ. ಲೂಪಿನೋ'ನ ಮೂಲನಾಮವು ಫೆನ್ರಿಸ್‌ ತೋಳವನ್ನು ಹೆಸರಿಸುತ್ತಲ್ಲದೇ, ಲೂಪಿನೋ ಎಂಬುದು ತೋಳದ ಲ್ಯಾಟಿನ್ ರೂಪ "ಲ್ಯೂಪಸ್‌" ಅನ್ನು ಹೋಲುತ್ತದೆ. ನಾರ್ವೆಯ ದಂತಕಥಾ/ಪುರಾಣಗಳಲ್ಲಿ ಫೆನ್ರಿಸ್‌ ತೋಳವು ದೇವತೆಗಳಿಂದ ಕಟ್ಟಿಹಾಕಲ್ಪಟ್ಟ ಬೃಹತ್‌ ತೋಳವಾಗಿದ್ದು ರಾಗ್ನಾರಾಕ್‌ನ ಅವಧಿಯಲ್ಲಿ ಅಂತಿಮವಾಗಿ ಅದರ ಕಟ್ಟುಗಳಿಗಿಂತಲೂ ಬೃಹತ್ತಾಗಿ ಬೆಳೆದು ತಪ್ಪಿಸಿಕೊಂಡು ಹೋಗುತ್ತದೆ. ಆಲ್‌ಫ್ರೆಡ್‌ ವೊಡೆನ್‌'ನ ಮೂಲನಾವು, ಓರ್ವ ಪ್ರಮುಖ ನಾರ್ವೆಯ ದಂತಕಥಾ/ಪುರಾಣ ಮಹಾದೈವವಾದ ಓಡಿನ್‌ನ ಆಂಗ್ಲೋ-ಸ್ಯಾಕ್ಸನ್‌ ಆವೃತ್ತಿಯಾದ ವೊಡೆನ್‌ನ ಉಲ್ಲೇಖವಾಗಿದ್ದು; ವೊಡೆನ್‌'ನ ಕಣ್ಣುಪಟ್ಟಿಯೂ ಕೂಡಾ ಬುದ್ಧಿವಂತಿಕೆ ಹಾಗೂ ಜ್ಞಾನಗಳಿಗೋಸ್ಕರ ತನ್ನ ಕಣ್ಣನ್ನೇ ಬಲಿಗೊಟ್ಟ ಓಡಿನ್‌ನ ಉಲ್ಲೇಖವಾಗಿದೆ. ಮ್ಯಾಕ್ಸ್‌‌ ವೊಡೆನ್‌ ಹಾಗೂ ಇನ್ನರ್‌ ಸರ್ಕಲ್‌ ಗುಂಪನ್ನು ಅಸ್ಗರ್ಡ್‌ ಕಟ್ಟಡದಲ್ಲಿ ಭೇಟಿಯಾಗುತ್ತಾನೆ: ಅಸ್ಗರ್ಡ್‌ ಎಂಬುದು ನಾರ್ವೆಯ ದಂತಕಥಾ/ಪುರಾಣಗಳಲ್ಲಿ ದೇವತೆಗಳು ವಾಸಿಸುವ ಕ್ಷೇತ್ರ. ಮ್ಯಾಕ್ಸ್‌‌'ನ ಜೊತೆಗಾರನಾದ DEA ಗುಪ್ತಚರ ಅಲೆಕ್ಸ್‌ ಬಾಲ್ಡರ್ ಆತನ ಜೊತೆಗಾರ B.Bನಿಂದ ಕೊಲ್ಲಲ್ಪಡುತ್ತಾನೆ. ನಾರ್ವೆಯ ದಂತಕಥಾ/ಪುರಾಣಗಳಲ್ಲಿ, ಬಾಲ್ಡರ್‌ (ಅಥವಾ ಬಾಲ್ಡುರ್‌) ಮಿಸ್ಟಲ್‌ಟೋನ ಚಿಗುರು ಅಥವಾ ಬಾಣದಿಂದ ಹೊಡೆದಾಗ ಇಲ್ಲವೇ ಆತನ ಎದೆಗೆ ಗುರಿಯಿಟ್ಟು ಎಸೆದಾಗ ಮರಣಿಸುತ್ತಾನೆ. ಬಾಲ್ಡರ್‌'ನ ಸಾವನ್ನು ಅಲೆಕ್ಸ್‌‌ ಹಾಗೂ ಮ್ಯಾಕ್ಸ್‌‌ರನ್ನು B.B. ವಂಚಿಸಿದ ಹಾಗೆಯೇ ಕಪಟ ಹಾಗೂ ಅವ್ಯವಸ್ಥೆಯ ದೇವತೆ ಲೋಕಿಯು ನಿರ್ಧರಿಸಿರುತ್ತಾನೆ, . ಮ್ಯಾಕ್ಸ್‌‌'ನ ಗುಂಡು ಸಮಯದ ಸಾಮರ್ಥ್ಯಗಳು ನಾರ್ವೆಯ ದಂತಕಥಾ/ಪುರಾಣದ (ಅಥವಾ ವೈಕಿಂಗ್‌) ಯೋಧರು ಯುದ್ಧಕ್ಕೆ ತೊಡಗಿದಾಗ ತಮ್ಮನ್ನು ವಿಪರೀತ ಶಕ್ತಿಶಾಲಿ, ಚುರುಕು ದಣಿವಾಗದ ಹಾಗೂ ನೋವಾಗದ ವ್ಯಕ್ತಿಗಳು ಎಂಬ ಭ್ರಮೆಯಿಂದ ಕಾದಾಡುವ ನಾರ್ವೇಯ ಉಗ್ರಯೋಧರ ಸಾಮರ್ಥ್ಯಗಳನ್ನು ಬಿಂಬಿಸುವಂತಿದೆ; ಆತನ ಕಂಠೀಹಾರದ ಮೇಲಿರುವ ಚಿತ್ರವು ವೈಕಿಂಗ್‌ ಲಾಂಗ್‌ಶಿಪ್‌ನದ್ದು.

ಗೇಮ್‌ಬಾಯ್‌ ಅಡ್ವಾನ್ಸ್‌ ಆವೃತ್ತಿ
ನಾರ್ವೆಯ ದಂತಕಥಾ/ಪುರಾಣ ಉಲ್ಲೇಖಗಳು
ಕಥಾವಸ್ತು
ಮ್ಯಾಕ್ಸ್‌‌ ಪೇನ್‌